Licencszerződés

Szerződő felek
mint megrendelő, továbbiakban megrendelő

mint szolgáltató, a továbbiakban szolgáltató

között az alulírott helyen és napon az alábbi feltételekkel

A szerződés tárgya
1) A szerződés tárgya a megrendelő részére a Microsoft által biztosított licenctermékekből az Microsoft CSP előfizetések 2026. 09. 30. napig
- Microsoft 365 Business Standard 54 db 
- Microsoft Exchange Online Plan 61 db (a továbbiakban: Munka).

2) A Munka tárgyát a Szolgáltató a mindenkori megrendelt feladat által megkövetelt módon, szakmailag elvárható első osztályú minőségben, és első osztályú szoftverek, anyagok, eszközök felhasználásával nyújtja.

3) A szerződés teljesítése során a Felek kapcsolattartói átadnak egymásnak minden rendelkezésükre álló releváns információt, ami a Munka elvégzéséhez szükséges. Felek kötelesek együttműködni a szerződés teljesítése során.

A szerződés létrejötte és hatálya
4) Jelen szerződés mindkét fél általi aláírásának a napján jön létre. Eltérő időpontokban történő aláírás esetén a későbbi aláírás dátuma a szerződés létrejöttének az időpontja.

5) Jelen szerződés határozott időtartamra és 2026. 09. 30. napig terjedő időtartamra szól.

A szerződés teljesítése
6) Szolgáltató kijelenti, hogy a tevékenység végzéséhez szükséges, megfelelő végzettséggel, szakértelemmel, jogosultsággal rendelkezik, a szolgáltatást a szerződés hatálya alatt folyamatosan tudja biztosítani. 

7) Szolgáltató teljesítési segédet, alvállalkozót, további szolgáltató nem vehet igénybe. Megbízott az általa foglalkoztatott szakemberek tevékenységéért teljes vagyoni felelősséggel tartozik.

8) Szolgáltató a szerződés aláírásával nyilatkozik, hogy a szerződésben vállalt kötelezettségeinek teljesítéséhez, és annak során minden általa felhasznált termék, tevékenység, know-how vagy licenc alkalmazásához a szükséges engedélyekkel és jogosultságokkal rendelkezik, illetve ezekkel kapcsolatban harmadik félnek nincs olyan joga vagy igénye, amely a kötelezettségeinek teljesítésében akadályozná. A fentieken túlmenően a Szolgáltató köteles helytállni, ha harmadik fél a Szolgáltató által nyújtott szolgáltatás vagy termék kapcsán szabadalmi, védjegy, ipari mintaoltalmi vagy egyéb jogcímen kártérítési igényt jelent be. A Szolgáltató szavatosságot vállal azért, hogy a szoftver a gyártója által a végfelhasználói licensz szerződésében (End user license agreement – EULA) rögzítetteknek mindenben megfelel. A Szolgáltató közreműködik az esetleges szavatossági igény érvényesítése érdekében.
9) Szolgáltató az általa átadott szellemi termékekkel kapcsolatosan teljes körű jog- és kellékszavatossággal tartozik, az ebből eredő esetleges jogsértésekért vagy károkért a Szolgáltató teljes körű felelősséget vállal, és nyilatkozik, hogy a Megrendelőt ezzel kapcsolatosan semmilyen felelősség nem terheli.

Díjazás és a díj megfizetése
10) Felek a díj összegét havi bruttó …..-Ft, azaz …… forint/hó összegben állapítják meg. A rendelkezésre álló keretösszeg …………………………-Ft, azaz ………………………..forint.

11) A teljesítését az intézményvezető jogosult igazolni, melyet követően állítja ki Megbízott a számláját a díjról 15 nap fizetési határidő feltüntetése mellett.

12) A megrendelő a számla ellenértékét a számla kézhezvételétől számított 15 napon belül köteles átutalni a Szolgáltató által a számlán feltüntetett bankszámlájára utalással. A szolgáltató számlaszáma:…………………… Bank……………………………………….

13) Felek rögzítik, hogy a díj tartalmazza a licencek beszerzésével és a szolgáltatással kapcsolatosan a Szolgáltató oldalán felmerülő valamennyi költséget (adó, vám, illeték, egyéb), és a jelen szerződésben meghatározott felhasználási engedély díját is, ezért a Szolgáltató más jogcímen további ellenérték felszámítására a Megrendelő felé nem jogosult, további költségek megtérítését semmilyen jogcímen nem igényelheti

Adatvédelem és adatbiztonság
14) A Szerződő Felek rögzítik, hogy a szerződés megkötése és teljesítése során a szerződéssel összefüggésben természetes személy alkalmazottjaik, képviselőik, közreműködőik (a továbbiakban együttesen: Közreműködő) személyes adatának kezelésére kerül sor, egyéb személyes adat kezelésére nem kerül sor.

15) Közreműködője tekintetében mindegyik fél adatkezelő, az adatkezelő fél Közreműködője tekintetében a másik fél a címzett. A Szerződő Felek a Közreműködők személyes adatát a szerződés kezelése, a szerződés teljesítése során a dokumentumok nyilvántartása, valamint a partnerek elérhetőségének szervezetiegység-szintű nyilvántartása céljából kezelik, a szerződés teljesítéshez, a jogi igény érvényesítéséhez, valamint a vonatkozó jogszabályi rendelkezéseknek való megfeleléshez szükséges időtartamig. 

16) A Szerződő Felek kijelentik, hogy saját Közreműködőiket az adatkezelésről tájékoztatták.

17) Szolgáltató kötelezettséget vállal arra, hogy amennyiben a Szolgáltató szervezetén belülről olyan személy lép ki, vagy kerül áthelyezésre, aki rendelkezik a Megrendelő, mint érintett szervezet elektronikus információs rendszeréhez kapcsolódó hitelesítési eszközzel vagy kiemelt jogosultsággal, akkor ezen tényről vagy esemény bekövetkezéséről a Szolgáltató soron kívül értesítést küld a Megrendelő részére, továbbá köteles mindet megtenni annak érdekében, hogy a Megrendelő és információs rendszere információbiztonsági szempontból teljes mértékben védett legyen.


Szerződés megszűnése, megszüntetése
18) Megszűnik a szerződés, ha:
a) a szerződésben meghatározott határidő lejártával, a határidő utolsó napján azzal, hogy amennyiben a határozott idő lejártáig a következő határozott időtartamra vonatkozó beszerzési eljárás nem fejeződik be, abban az esetben a szerződés a nyertes ajánlattevővel megkötésre kerülő szerződés hatályba lépésének a napján
b) - bármely fél felmondásával a felmondási idő utolsó napján
c) - a vállalkozó jogutód nélküli megszűnésével, a vállalkozó cégnyilvántartásból való törlésével.

19) Bármely fél jogosult a szerződés azonnali hatályú felmondására, ha a másik fél súlyos szerződésszegést követ el. 
Súlyos szerződésszegésnek minősül a Szolgáltató oldaláról különösen, ha
a) a teljesítést megtagadja,
b) az intézményvezető által megállapított, nem megfelelő szolgáltatási színvonal esetén készített második írásbeli felszólítását követően,
c) Szolgáltató felfüggeszti a Megrendelő irányában fennálló tartozásainak kifizetéseit, ellene jogerősen csőd- vagy felszámolási eljárást rendelnek el, Szolgáltató legfőbb szerve a társaság végelszámolásának, megkérdezéséről, felszámolásának kezdeményezéséről határoz.
Súlyos szerződésszegésnek minősül a Megrendelő oldaláról, ha
d) fizetési kötelezettségét felszólítás ellenére sem teljesíti,
e) a Szolgáltató tevékenységét akadályozza.

20) Jelen szerződést bármelyik fél kilencven napos felmondási határidővel jogosult felmondani.

21) Felek jelen szerződés – bármely okból történő – megszűnése esetén kötelesek teljes körűen  elszámolni egymással, beleértve az esetleges kártérítési és kötbérigényeket is.


Kapcsolattartás
22) A Felek rögzítik, hogy joghatályos nyilatkozatokat egymás felé csak írásban, címzetten, tértivevényes postai úton, vagy a másik fél tudomás szerzését igazoltan személyes átvétellel vagy a jelen megállapodásban rögzített e-mail címek útján lehet tenni. A Felek kötelezettsége az elérhetőségi címek változásáról haladéktalanul, legkésőbb 8 napon belül írásban értesíteni egymást. Az értesítés megtörténtéig a korábbi címek érvényesek, és a küldemény kézbesítettnek tekintendő - a postai kézbesítés esetén - a „címzett ismeretlen,” „elköltözött”, „kézbesítés akadályozott”, „nem kereste”„átvételt megtagadta” jelzéssel visszaszármaztatott  küldemények esetében a kézbesítés postai Megbízott általi megkísérlésének a napján, míg - e-mail útján történő kézbesítés esetén - az e-mail elküldését követő 5. munkanapon éjfélkor.

23) Felek egymással a kapcsolatot az alábbi elérhetőségeiken keresztül tartják:
A Megbízó kapcsolattartási adatai:
….
….
….
….

A Megbízott kapcsolattartási adatai:
….
….
….
Szerződésszegés
24) A szerződésben, megrendelésben vállalt kötelezettségeknek, a licence rendelkezésre állásának a Szolgáltató általi bármely, kizárólag a Szolgáltató érdekkörében felmerülő okból nem a szerződésben, megrendelésben megállapodott teljesítési határidőre történő teljesítés elmulasztása (továbbiakban: késedelmes teljesítés) esetén a Szolgáltató késedelmi kötbért köteles fizetni az alábbiak szerint:
A késedelem minden megkezdett napjára fizetendő kötbér mértéke az érintett késedelmes teljesítéshez tartozó 2. pont szerinti díj 10 %-a.
Amennyiben a Szolgáltató késedelmesen teljesít, a Megrendelővel egyetértésben köteles póthatáridőt vállalni.
A póthatáridő elmulasztása a szerződés e részének nem teljesítését eredményezheti, de ez nem mentesíti Szolgáltatót a késedelmi kötbér megfizetésének kötelezettsége alól.

25) Amennyiben a Szolgáltató a szerződésben, megrendelésben rögzített határidőt, a licence rendelkezésre állását bármely, kizárólag a Szolgáltató érdekkörében felmerülő okból elmulasztja és a Megrendelővel egyetértésben nem kerül sor póthatáridő tűzésére, vagy a teljesítésre kitűzött póthatáridő eredménytelenül telik el, a szerződést e részben nem teljesítettnek (meghiúsultnak) kell tekinteni. Ebben az esetben a Szolgáltató kötbért köteles fizetni, melynek mértéke az érintett szolgáltatáshoz tartozó díj 50 %-a. Nem teljesítés esetén a Szolgáltató az érintett szerződéses részre vonatkozóan díjigénnyel nem élhet.

26) A késedelmi kötbér a késedelembe esés napján, a nem teljesítési kötbér a teljesítésre nyitva álló határidőt követő első napon esedékes.

Záró rendelkezések

27) Szolgáltató jelen szerződés aláírásával kijelenti, hogy 
a) az államháztartásról szóló 2011. évi CXCV. törvény (a továbbiakban: Áht.), valamint a nemzeti vagyonról szóló 2011. évi CXCVI. törvény (a továbbiakban: Nvtv.) rendelkezései alapján – a jelen támogatási szerződés megkötésének napján – átlátható szervezetnek minősül,
b) 60 (hatvan) napon túl lejárt és ki nem egyenlített tartozása (adó-, vám-, valamint TB járulék tartozása) nincs, 
c) a Megrendelő felé nincs három hónapnál régebben lejárt tartozása, 
d) az államháztartás alrendszereiből folyósított támogatásból eredő lejárt és ki nem egyenlített fizetési kötelezettsége nincs, 
e) nem áll jogerős végzéssel elrendelt végelszámolás, felszámolás alatt, ellene nem folyik jogerős végzéssel elrendelt csődeljárás vagy egyéb, a megszüntetésre irányuló, jogszabályban meghatározott eljárás és nincs ellene folyamatban végrehajtási eljárás. 

28) Jelen szerződés kizárólag csak írásban módosítható. Nem minősül módosításnak a felek adataiban, a kapcsolattartók adataiban bekövetkezett változás. Felek a szerződés átruházásának lehetőségét kizárják.

29) Jelen szerződés 4 darab, egymással mindenben megegyező, eredeti példányban készült, melyből aláírás után 2 példány a Megrendelőt, 2 példány a Szolgáltatót illet meg. 

30) Szerződő felek a jelen szerződésben foglalt feltételekkel egyetértenek, azokat közösen értelmezték és azt, mint akaratukkal mindenben megegyezőt, elolvasás után cégszerűen jóváhagyólag aláírták.

Keltezés

Aláírások
